Case ID: 1137547
Sentence 2: Belə ki, Məhkum 2018-ci il iyunun 17-də saat 03:50 radələrində «Yol hərəkəti haqqında» Azərbaycan Respublikası Qanununun 37-ci maddəsinin 1-ci hissəsinin 1-ci bəndinin tələblərini pozaraq nəqliyyat vasitəsini idarə etmək hüququ olmadan idarə etdiyi «VAZ-21074» markalı **-BS-*** dövlət qeydiyyat nişanlı avtomobillə Bakı-Şamaxı-Yevlax avtomobil yolunun Şamaxı şəhəri ərazisindən keçən 123-cü kilometrliyində, yaşayış məntəqəsi hesab olunan ərazidə, Bakı şəhəri istiqamətində hərəkətdə olarkən qeyd edilən Qanunun 36-ci maddəsinin 1-ci hissəsinin 3-cü bəndinin, 50-ci maddəsinin 2-ci hissəsinin 1-ci bəndinin və 69-cu maddəsinin 7-ci hissəsinin 1-ci bəndinin tələblərini pozmuş, yəni, yol hərəkəti iştirakçısı kimi yol hərəkəti üçün təhlükəsiz şərait yaratmalı, öz hərəkətləri və hərəkətsizliyi ilə digər hərəkət iştirakçılarına, onların nəqliyyat vasitələrinə və başqa əmlaka ziyan vurmamalı, bütöv xətti kəsib keçməməli, nəqliyyat vasitəsini yaşayış məntəqəsində saatda 60 kilometrdən artıq sürətlə-hərəkət etdirməməli olduğu halda, bunları etməmiş, yaşayış məntəqəsində nəqliyyat vasitəsini saatda 80 km sürətlə hərəkət etdirməklə əks istiqamətli nəqliyyat axınlarını ayıran 1.1 üfüqü nişanlanma xətti kəsib qarşı hərəkət zolağına çıxaraq həmin zolaqla öz yolu ilə saatda 50-60 km sürətlə hərəkətdə olan Zərərçəkmiş şəxs2 idarə etdiyi «Qaz 3302-14 yük bortlu-tentli» markalı **-OS-*** dövlət qeydiyyat nişanlı avtomobillə toqquşmuşdur, nəticədə idarə etdiyi avtomobildəki sərnişinlər X2 almış olduğu döş qəfəsinin sağ yarısında qabırğaların çoxsaylı sınıqları, sağ ağciyərin cırılması, sağ baldır sümüklərinin yuxarı 1/3-nin açıq sınıqları, sağ baldırın yarası kimi xəsarətlərdən hadisə yerində, X3 isə almış olduğu sağ alın-gicgah nahiyəsinin, alt çənənin, sağ bazunun, döş qəfəsinin sol yarısının, qabırğaların, sağ budun açıq sınıqları, ağ ciyərlərin zədələnməsi, cırılması kimi xəsarətlərdən Şamaxı Rayon Mərkəzi Xəstəxanasında ölmüşlər, «Qaz 3302-14 yük bortlu-tentli» markalı **-OS-*** dövlət qeydiyyat nişanlı avtomobilin sürücüsü Zərərçəkmiş şəxs2 döş qəfəsinin küt travması, beyin silkələnməsi, sol gicgah nahiyələrinin yumşaq toxmalarının əzilməsi, sol qulaq seyvanının cırılmış yarası kimi sağlamlığın qısa müddətə pozulmasına səbəb olan sağlamlığa yüngül zərərvurmaya aid, göstərilən avtomobildə olan sərnişin Zərərçəkmiş şəxs3 sol baldırda yara kimi sağlamlığa zərər vurmadığından dərəcəsi təyin edilməyən xəsarətlər almış, «Qaz 3302-14 yük bortlu-tentli» markalı **-OS-*** dövlət qeydiyyat nişanlı avtomobilin əzilməsi nəticəsində sahibi Zərərçəkmiş şəxs2 4.289 manat məbləğində və «VAZ-21074» markalı **-BS-*** dövlət qeydiyyat nişanlı avtomobilin əzilməsi nəticəsində avtomobilin sahibi Zərərçəkmiş şəxs1 4.500 manat məbləğində maddi ziyan vurulmuşdur.KASSASİYA ŞİKAYƏTİNİN DƏLİLLƏRİ VƏ PROSES İŞTİRAKÇİLARİNİN ÇİXİŞLARİ: Məhkum kassasiya şikayətini onunla əsaslandırmışdır ki, ona qarşı irəli sürülmüş ittiham saxtalaşdırılmış sübutlar əsasında tərtib edilmiş, hadisə yerinin protokolu və sxemi dəyişdirilmiş, ittiham sübutları birbaşa hadisəni görən şahidlərdən deyil, sonradan hadisə yerinə gələn şəxslərdən alınmışdır.